เรื่องร้องเรียน (ร้องเรียน,ความปลอดภัย,ถนน,ทางเท้า) วันที่ 2023-08-22 06:09:59 — แขวงสี่พระยา เขตบางรัก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033278

ขอให้จัดสรรเจ้าหน้าที่ดำเนินการจัดระเบียบพื้นที่บนบาทวิถี บริเวณ บาทวิถี  ระหว่างซอยสาทร 10 และซอยสาทร 12 ถนนสาทรใต้ แขวงสีลม เขตบางรัก กรุงเทพมหานคร จุดสังเกต ใกล้กับสถานีรถไฟฟ้าเซนต์หลุยส์ หรือ ตรงข้ามกับตึกหุ่นยนต์ ธนาคารเอเชีย (บันทึกตามผู้ร้องแจ้ง) เนื่องจากผู้ร้องได้พบเห็นว่าบนบาทวิถีบริเวณดังกล่าวได้มีการก่อสร้าง และมีการนำสังกะสีมากันระหว่างถนนกับบาทวิถี เพื่อลดการเกิดอุบัติเหตุและให้ประชาชนได้สัญจรได้ รวมทั้งมีผ้าใบสีเขียวมากันเพื่อให้ทราบว่าเป็นเขตก่อสร้าง ทำให้มีพื้นที่ทางเดินสัญจรบนบาทวิถีมีลักษณะคับแคบ สามารถเดินสัญจรได้เพียง 1 คนเท่านั้น ไม่สามารถเดินสัญจร 2 คนได้ ผู้ร้องเห็นว่าถ้าหากเป็นชั่วโมงเร่งด่วนเกรงว่าจะทำให้ประชาชนเดินสัญจรได้ไม่สะดวก และหากเกิดการโจรกรรม เช่น การกระชากกระเป๋าเพื่อนำเอาทรัพย์สินของผู้อื่นโดยเจตนา ก็สามารถทำได้โดยสะดวก ผู้ร้องแจ้งว่าประสบปัญหาดังกล่าวมาเป็นระยะเวลาตั้งแต่เกิดการก่อสร้างสถานีรถไฟฟ้าเซนต์หลุยส์ จนการก่อสร้างสถานีรถไฟฟ้าเซนต์หลุยส์แล้วเสร็จ ก็ยังไม่มีหน่วยงานใดเข้ามาแก้ไขหรือจัดระเบียบพื้นที่ดังกล่าวให้สามารถเดินสัญจรได้อย่างสะดวก ผู้ร้องประสบปัญหามาเป็นระยะเวลาประมาณมากกว่า 1 ปีแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่ดำเนินการจัดระเบียบพื้นที่บนบาทวิถีดังกล่าว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata